**Oppimispäiväkirja**

Kirjoita käsin oppimispäiväkirjaa **kahdesta päivästä.** Valitse aiheeksi sellaiset päivät, joiden aikana on tapahtunut paljon asioita ja joiden tapahtumat muistat hyvin.

Kirjoita **asiatyylillä** (yleiskielellä) ja käytä **kokonaisia virkkeitä**. (Virke alkaa isolla alkukirjaimella ja päättyy pisteeseen, kysymysmerkkiin tai huutomerkkiin.)

Käytä **isoja alkukirjaimia, pilkkua** ja **pistettä**.

Tee oppimispäiväkirjaasi **kappalejako**. (Kappalejaon voi ilmaista sisentämällä seuraavan kappaleen ensimmäisen rivin tai jättämällä kappaleiden väliin kokonaan tyhjän rivin.)

Oppimispäiväkirja aloitetaan päivämäärällä, jonka jälkeen jätetään kokonaan tyhjä rivi ennen varsinaista tekstiä.

*Maanantai 22.8.2011*

*Aamun ensimmäisellä tunnilla ryhmällämme oli äidinkieltä, jossa harjoittelimme muistiinpanojen tekemistä miellekartan avulla. Opettaja piirsin miellekartan alun taululle ja …*

Pyri kirjoittamaa **opiskelustasi ja/tai työskentelystäsi** mahdollisimman **tarkasti**. Kerro,

* mitä olet opiskellut ja/tai millaisia tehtäviä sinulle on annettu
* millaisia työskentelytapoja olet käyttänyt
* miten olet käyttänyt ajan hyödyksesi
* millaisia onnistumisen elämyksiä olet saanut
* millaisia hankaluuksia olet kohdannut (esim. vaikeat asiat)
* miten olet osallistunut opiskeluun ja/tai annettujen tehtävien suorittamiseen
* mitä olet oivaltanut (esim. uudet asiat, jotka olet oppinut).

Esimerkki oppimispäiväkirjasta

Perjantai 4.12.2011

Koulupäivämme alkoi kello 10, ja kaksi ensimmäistä tuntia meillä oli äidinkieltä. Kertasimme, miten kirjoitetaan hyvät muistiinpanot. Jokainen teki miellekartan aiheesta muistiinpanojen tekeminen.

Opin, että muistinpanot voi laatia esimerkiksi miellekartan muotoon tai luettelomuotoon. Miellekartassa keskelle laitetaan aihe ja sen ympärille kootaan pääkohdat. Siinä toisiinsa liittyvät asiat yhdistetään viivalla. Luettelomuotoisissa muistiinpanoissa kootaan otsikon alapuolelle asiat allekkain, ja kunkin kohdan alkuun merkitään luetelmamerkki, esim. ajatusviiva, ympyrä tai numero.

Lopuksi teimme vielä miellekartan itse valitsemastamme aiheesta. Minä tein miellekartan urheiluharrastuksestani eli jääkiekosta. Tehtävä oli mielestäni helppo, sillä olen aiemminkin tehnyt miellekarttoja.

Äidinkielen jälkeen meillä oli yksi ruotsin tunti klo 12–13…